Source: http://www.slavonia.sk/vop13.html
Timestamp: 2019-05-22 21:53:46+00:00
Document Index: 16906106

Matched Legal Cases: ['§ 369', '§ 301', '§ 344', '§ 525', '§ 6', '§ 8', '§ 6', '§ 8', '§ 40']

Slavonia Bratislava s.r.o.
Telefón: +421 2 64285049
office@slavonia.sk
VOP od 01.01.2013 späť
spoločnosti SLAVONIA Bratislava, spol. s r.o., IČO: 17 337 429, so sídlom: Polianky 9, Bratislava 844 37, zapísaná v obchodnom registri Okresného súdu Bratislava I, oddiel: Sro, vložka číslo 2048/B.
Týmito Všeobecnými obchodnými podmienkami (ďalej len „VOP“ ) sa riadia právne vzťahy medzi spoločnosťou SLAVONIA Bratislava, spol. s r.o., IČO: 17 337 429, so sídlom: Polianky 9, Bratislava 844 37, zapísaná v obchodnom registri Okresného súdu Bratislava I, oddiel: Sro, vložka číslo 2048/B ďalej len „SLAVONIA Bratislava, spol. s r.o.“), a každou fyzickou osobou alebo právnickou osobou, ktorá je kupujúcim alebo obchodným partnerom/ zmluvnou stranou podľa týchto VOP, ktorej SLAVONIA Bratislava, spol. s r.o. predáva svoj tovar, alebo výrobky, alebo služby. Právne vzťahy medzi SLAVONIA Bratislava, spol. s r.o. a kupujúcim sa riadia týmito VOP, alebo kúpnou zmluvou a pokiaľ nie sú týmito dokumentmi upravené inak, riadia sa všeobecne záväznými právnymi predpismi Slovenskej republiky, predovšetkým Obchodným zákonníkom. SLAVONIA Bratislava, spol. s r.o. a druhá zmluvná strana si môžu v kúpnej zmluve alebo v iných dohodách a dokumentoch, medzi nimi platne uzatvorenými, upraviť práva a povinnosti odlišne od ustanovení týchto VOP. V prípade rozporov medzi takto účastníkmi uzatvorenými dohodami, platí úprava vždy neskoršie uzatvorenej dohody (zmluvy, listiny). Zmeny vo VOP počas trvania zmluvného vzťahu medzi účastníkmi nemajú vplyv na dohodami a zmluvami odlišne upravené práva, a to ani napriek tomu, že zmeny vo VOP boli vykonané neskôr. V prípade sporu o výklad zmluvy platia vždy prednostne podmienky týchto VOP.
Tieto Podmienky primerane upravujú aj všetky zmluvné vzťahy, objednávky a konkludentné zmluvy uzatvorené medzi SLAVONIA Bratislava, spol. s r.o. a Odberateľom. Odberateľom sa rozumie každá právnická, alebo fyzická osoba ktorej SLAVONIA Bratislava, spol. s r.o. na základe zmluvy, objednávky, alebo inej podobnej formy prejavu vôle dodá svoj tovar, materiál, alebo iný výkon a službu.
(1) Tieto Podmienky sa aplikujú bezvýhradne (výlučne). Spoločnosť SLAVONIA Bratislava, spol. s r.o. neuznáva všeobecné podmienky Odberateľa, okrem prípadu a v rozsahu v akom s nimi výslovne súhlasila v písomnej forme. Potvrdenie akejkoľvek zmluvy, alebo objednávky Odberateľa nepredstavuje takýto súhlas.
(2) V prípade nezaplatenia riadnej a splatnej pohľadávky SLAVONIA Bratislava, spol. s r.o. od Odberateľa zakladá právo na uplatnenie úroku z omeškania podľa § 369 Obch. zákonníka z výšky nezaplatenej pohľadávky vo výške 18,25 % ročne. Uplatnenie úroku z omeškania nijako nezmenšuje aj možnosť uplatnenia náhrady škody tak, ako táto bude vyčíslené v samotnom nároku SLAVONIA Bratislava, spol. s r.o. voči Odberateľovi.
(3) Tieto Podmienky sa aplikujú bezvýhradne (výlučne). Spoločnosť SLAVONIA Bratislava, spol. s r.o. neuznáva všeobecné podmienky Dodávateľa, okrem prípadu a v rozsahu v akom s nimi výslovne súhlasila v písomnej forme. Prevzatie dodávok alebo služieb Dodávateľa ani ich zaplatenie nepredstavujú takýto súhlas.
Pokiaľ predávajúci nedodá tovar alebo službu v čase a na mieste dohodnutých v kúpnej zmluvy je kupujúci oprávnený požadovať zmluvnú pokutu vo výške 0,05 % z kúpnej ceny tovaru za každý deň omeškania, maximálne však 5 % z fakturovanej hodnoty tovaru alebo služby alebo jeho časti, s ktorým je predávajúci v omeškaní. Pokiaľ je predávajúci v omeškaním s dodaním tovaru alebo služby, a to aj napriek písomnej výzve kupujúceho a uplynutí primeranej lehoty na dodanie, má kupujúci právo od kúpnej zmluvy odstúpiť.
V prípade úplného zničenia alebo odcudzenia tovaru alebo služby má predávajúci právo započítať si s poistným plnením čiastku, zodpovedajúcu všetkým budúcim doposiaľ neuhradeným pohľadávkam predávajúceho z kúpnej zmluvy. Prípadný zostatok poistného plnenia vyplatí predávajúci kupujúcemu. Kupujúci je povinný zabezpečiť zodpovedajúcim spôsobom tovar alebo službu proti riziku krádeže vlámaním alebo zneužitím.
V prípade pokiaľ bude zhotoviteľom obchodná spoločnosť SLAVONIA Bratislava, spol. s r.o., IČO: 17 337 429 bude počas realizácie diela viesť montážny denník/stavebný denník (alebo iný záznam), ktorý bude uložený u spoločnosti SLAVONIA Bratislava, spol. s r.o.. Oprávnený zástupca zhotoviteľa bude v montážnom denníku denne zaznamenávať údaje súvisiace s technologickým a časovým postupom prác, s kvalitou vykonaných prác a ostatné, ktoré oprávnená osoba objednávateľa každý deň v priebehu realizácie písomne potvrdí, alebo rozporuje.
Cena diela je stanovená dohodou zmluvných strán ako cena maximálna, je stanovená ako cena pevná a nemenná pre všetky objednané práce a dodávky. Cena diela môže byť uvedená v samotnej objednávke alebo zachytená v inej komunikácii medzi stranami pričom takto dojednaná cena môže byť fakturovaná aj jednotlivo po častiach, na základe súpisu vykonaných prác. Prípadné naviacpráce požadované zo strany objednávateľa budú fakturované samostatne, nad rámec dohodnutej ceny.
Termín začatia, Termín ukončenia, Presný termín realizácie jednotlivých etáp si určia zhotoviteľ a objednávateľ zápisom v stavebnom denníku (alebo inom zázname). Návrh súpisu vykonaných prác schválený a podpísaný zhotoviteľom predloží zhotoviteľ objednávateľovi najneskôr s faktúrou/ čiastkovou faktúrou.
36 mesiacov na stavebnú časť pokiaľ sa strany nedohodnú inak, na technologickú časť podľa záruk stanovených výrobcom technológií.
Zmluvná pokuta za nedodržanie termínu dodávky, realizácie predmetu objednávky činí 0,2% z ceny predmetu objednávky za každý, aj začatý deň omeškania, pričom zavinenie zhotoviteľa musí byť objednávateľom riadne preukázané. Zmluvné strany sa dohodli, že uvedená pokuta je primeraná, v súlade s prejavom ich vôle a dohody. Právo vzniku na zmluvnú pokutu pre zhotoviteľa až do výšky 100% predmetu diela sa považuje za primerané. Zmluvné strany deklarujú svoj prejav vôle a to vzdanie sa prípadného zníženia pokuty súdom v zmysle § 301 Obchodného zákonníka. Pokuta prevyšujúca 100% predmetu diela je nárokovateľná v prípade, že objednávateľ poruší zmluvu obzvlášť hrubým spôsobom. Za porušenie zmluvy obzvlášť hrubým spôsobom sa považuje najmä, ale nie výlučne odmietnutie podpísania súpisu vykonaných prác, odmietnutie prevzatia diela alebo časti diela bez dôvodov alebo s vadami, ktoré nebránia užívaniu diela, neposkytnutie súčinnosti dôležitej pre zhotovenie diela, atď.
Zhotoviteľ je oprávnený odstúpiť od objednávky v prípade, ak objednávateľ podá voči nemu návrh na súdne konanie, v prípade ak objednávateľ poruší alebo porušuje svoje povinnosti, odmieta uhradiť faktúry/ čiastkové faktúry, odmieta bezdôvodne podpísať súpis vykonaných prác alebo prevziať dielo, neposkytuje dostatočnú súčinnosť potrebné pre zhotovenie diela. Pri tomto primerane platia ustanovenia § 344 a násl. Obchodného zákonníka.
Objednávateľ nie je oprávnený postúpiť pohľadávky, ktoré mu prípadne vzniknú na základe tejto objednávky, na tretiu osobu bez písomného súhlasu zhotoviteľa (§ 525 ods.2 Občianskeho zákonníka).
Rozhodcovská doložka k zmluve: „Všetky spory, ktoré vzniknú z tejto zmluvy, vrátane sporov o jej platnosť, výklad, alebo zrušenie, vznik iného právneho stavu, vrátane situácie uplatnenia náhrady škody voči štatutárovi spoločnosti podľa Obchodného zákonníka budú predložené (rozhodované rozhodcovským súdom) ad hoc rozhodcom Ing. Milošom Valachom podľa dohody zmluvných strán o spôsobe ustanovenia rozhodcu (Zákona 244/2002 Z.z. § 6 ods.1 a 3, § 8 ods.1). Výber rozhodcu je ponechaný na žalobcovi, alebo vybranej právnickej osobe. Rozhodcovské konanie bude prebiehať podľa Rozhodcovských pravidiel - ad hoc rozhodcu (vrátane stanovenia rozhodcovských poplatkov a postupu v rozhodcovskom konaní), ktoré sú dostupné na stránke www.royaldevelopment.sk. Strany sa podrobia rozhodnutiu príslušného rozhodcu. Jeho rozhodnutie bude pre strany záväzné a nemenné. Podľa Zákona 244/2002 Z.z. strany si ustanovujú za vybranú právnickú osobu spoločnosť ROYAL DEVELOPMENT spol. s r.o., IČO: 35 978 023 podľa Zákona 244/2002 Z.z. § 6 ods.3 a § 8 ods.1 a 2 a). Doručovacia adresa na podanie žaloby je: Suľany 243, 951 25 Hruboňovo, Slovenská republika.“ Strany sa podrobia rozhodnutiu tohto rozhodcovského súdu. Jeho rozhodnutie bude pre strany záväzné. Zmluvné strany sa dohodli na vylúčení zrušenia rozhodcovského rozsudku pre dôvod uvedený v § 40 písm. h) zákona č. 244/2002 Z.z. o rozhodcovskom konaní v platnom znení.“
Tieto všeobecné obchodné podmienky sú záväzné odo dňa platné od 01.01.2013. Predávajúci je oprávnený meniť obsah VOP, pre kupujúceho sú však záväzné až doručením nového znenia VOP do kontaktného miesta podľa kúpnej zmluvy, inak do sídla kupujúceho.